Насычанасцю здзівіць сёлетні Belarus Open — нацыянальны блок праграмы фестывалю. За чатыры дні пакажуць 11 пастановак з Мінска, Гродна, Магілёва, Бабруйска і Віцебска. Гэта лепшыя работы нашых тэатраў за апошнія два гады, адабраныя крытыкам Людмілай Грамыка. На фестывалі, паводле яе слоў, важна было прадставіць спектаклі, якія маюць мастацкую каштоўнасць, і рэжысёраў, якім неабходна даць шанц — шанц узляцець, шанц праваліцца, шанц ісці далей.